
Is bab se ye batlana chahte hai ke kamzor 
aur garib qism ke aise log jinki samaaj 
mein koi hesiyat nahi hoti, aam taur par 
log inko haqir samaajte hai, halake inke 
saath bhi tahqir ka mamla nahi karna 
chahiye, is liye ke ye zaroori nahi ke Allah 
Taala ne kisi ko maal ata farmaya hai wahi 
bada hogaya, aur jiske paas ye chiz nahi 
to “nauzubillah” Allah Taala ke yaha bhi 
iska koi maqam nahi, Allah Taala ke yaha 
kisko kya qabuliyat hasil hai isko koi nahi 
jaanta, is liye jo dunya ka saaman agar kisi 
ke paas nahi hai, to iski waja se uske saath 
tahqir aur zillat ka mamla nahi karna 
chahiye, balke unke saath bhi izzat aur 
ehtiram ka mamla hona chahiye. 


Gareeb Musalmano Ki Fazilat 

YE LOG MAJLIS WALE HAI: Allah Taala 
Nabie Karim ko khaas taur par hukam 
diya: Ae Nabi! aap apne aap ko in logo ke 
saath roke rakhye, jo subah shaam Allah 
Taala ko yaad karte hai, aur pukarte hai 
aur unka maqsad iske zarie Allah Taala ki 
khushnudi hasil karna hai, aur aap ki 
nigahe inse idher udhar na ho, yani ye 
samaj-kar ke ye log mamoolihai doosre 
log jo maaldar hai unki tarafaap ki nigahe 
aage badhne lage, aisa nahi hona 
chahiye, aap dunyavi zindagi ki zeb-o- 
zeenant ke khatir inse<zapni nigahe na 
pherle, goya Allah Taala?ne Nabie Karim 
ko takeed farmai ke aap apne aap ko aise 
logo ke andar lagae #akhiye, aur aap ko 
aise hi logo mein kehna chahiye, goya 
Allah taala ne inhi logo ko majlis wale 
qarar diya. 


INKO APNI MAJLIS SE NA NIKAALNA: Ek 
aur jaga par irshaad hai: Jo log Allah Taala 
ko subah shaam pukarte hai uski 
khushnudi hasil karne keliye aap aise 
logo ko apne majlis se na nikalye. rivayato 
mein aata hai mushrikeene makkah ne ek 
martaba Nabie Karim ko ye “kelwaya” 
ke asal mein hum to chahtehai ke aap ke 
paas aae, aur aap ki baate sune, lekin! aap 
ke paas bethne wale yehi kamzor, aur 
garib log hain, isliye hum agar aae aur 
unke saath bethe to isme hamari tauheen 
aur be izzati hai, isliye agr aap ye chahte 

hain ke hamare saamne deen ki YA 
kare, to aap aisa kijiye ke hamare liye alag 
majlis qaim kijye jisme aise logo ko aaneki 
ijazat na ho, un keliye alag majlis ho to 
hum aap ki baat sunne keliye tayyar hain, 
is par ye aayat naazil huvi, Ae Nabi! Ye 
garib log, aur kamzor log jo Allah Taala ki 
khushnudi hasil karne keliye subh shaam 
usko pukarte hai; inko apni Majlis se na 
nikalna (muslim/6394) goya islam ne 
qiyamat tak keliye ek usut batladiya ke 
deen ke mamle mein jð taalab lekar 
aaega wahi haqdar hai, chahe wo amir ho 
ya garib, sab keliye ek jesa haq hai shariat 
ye chahti hai ke apne andar taalab 
maujood ho, sirf apn? 'bada-ee' dikhane 
keliye agar koi aisa kārna chahe to shariat 
iski ijazat nahi deti. 

WO BHI ISI MAJLIS MEIN AAJAE: Hazrat 
Imam Malik (RH) ko Harun Rashid ki taraf 
se kehelwaya gaya ke aap mere beto ko 
“muatta” ka dars de, aur un keliye alag 
majlis qaaim kare, Hazrat Imam Malik (RH) 
ne farmaya agar wo chahte hai to aur log 
jis majlis mein aate hai, wo bhi usi majlis 
mein aajae, mein un keliye alag majlis 
nahi qaaim karunga. 


NABIE KARIM¥ NE TIVRI CHADHAYI AUR 
MOOH PHERA: Allah Taala ko Nabie 
Karim se jo muhabbat aur talluq tha kisi 
aur par nahi tha, iske bawujood Allah 
Taala ne Nabie Karim ko do teen mauqe 

par tambeeh farmai: un mese ek T 
wo bhi hai, jab ek martaba Nabie Karim 
ke paas quresh ke kuch bade sardar aae 
huve the, aur aap unke saamne deen ki 
dawat pesh farma rahe the isi darmiyan 
ek naa-bina sahabi Abdullah Ibe Umme- 
maktum (RD) aae, unko maloom nahi tha 
ke Nabie Karim kuch aham logo ke 
saath guftagu mein mashgul hai, is liye 
unhone aate hi Nabie Karim se kuch 
puchna shuru kiya, wo to mazur the, lekin 
Nabie Karim ko ye nagawar guzra, Allah 
Taala Quraan shareef mèin in alfaz mein 
bayan kiya: (surah abaf ayat no 1⁄2) tivri 
chadai aur mooh phera itni si baat seke, 
ek andha (blind) aaya aur tumhe kya 
maloom ke shayad wo nasihat hasil karta, 
ya wo paaki hasil karleta aur apni islah 
karleta, jis se usko faida hota aur jo aap ki 
taraf dhyan nahi deta jin se aap baat kar 
rahe hain inke andar to taalab nahi hai aur 
ye taalab lekar aaya hai aur aap inse rukh 
pherte ho, halake Aap ne jo rukh phera 
tha wo “nauzubillh” is vaja se nahi tha ke 
Aap unhe kam darje ka samjte the, 
balke aap ne ye socha ke ye to apne hi 
hain doosre mauqe par inse baat 
karlenge, abhi achha mauqa hai inke 
saamne deen ki baate rakhe, agar ye 
qabul karlete hai to islam ki taraqi ke 
raste khuljaaenge, lekin Allah Taala ko ye 
bhi gawara nahi tha aur Nabie Karim ko 

bade sakht andaz mein tambih e 
isliye in aayato ke nazil hone baad jab bhi 
wo sahabi Nabie Karim ki khidmat mein 
aate, to Nabie Karim farmate khush 
aamdid ho aur tashrif laaye wo sahib jinke 
mutalliq mere rab ne muje gussa kiya. 


MEIN BATAU JANNATI LOG KAUN HAIN: 
Hazrat Harisah Bin Vahab (RD) farmate 
hai Nabie Karim ko mein ne irshad 
farmate huve suna mein batlau? jannati 
log kaun hain? wo jo kamzor hai, aur log 
bhi unhe kamzor samajte hai, aap ne 
farmaya: aise log jannat mein jaege jo 
kamzor hain, aur logo: bhi unke saath 
kamzoro wala mamla karte hai, lekin! 
Allah Taala ke yaha unka maqam wo hai, 
ke agar wo kisi baat par qasam khale, to 
Allah Taala unko bari karde yani unki 
qasam ko pura karde. 


KYA MERI BEHEN KA DAAT TODA JAEGA: 
Rivayto mein aata hai ek aurat Rabi Bintun 
Nazr jo Hazrat Anas (RD) phufi hoti hai, ek 
martaba unki kisi qaribi se 'ladai' hogai to 
unhone iska daant tod diya, ab quraan 
shareef mein hai daant ke badle daant, ke 
agar koi “jaan booj kar” kisi ka daant tod 
de to qisas (badle) mein uska bhi daant 
tod diya jae, ab wo ladki jiska daant tuta 
tha uske ghar walo ne mutalaba kiya, ke 
hame to badla chahiye. 

Hazrat Anas (RD) ke chacha Anas Ibnun 
Nazar the, unhone aur sab ghar walo ne is 

ladki ke ghar walo ko samjaya, ke WA 
jao aur maaf kardo, aur paise lekar chhod 
do, lekin inlogo ne kaha ke hame-to badla 
chahiye, mamla Nabie Karim£ ke paas 
aaya, aur is ladki ke ghar walo ne wahi 
baat dohrai, ham-to daant todenge, 
Hazrat Anas (RD) ne uspar kaha, Ae Allah 
ke Rasool! kya meri behen Rabi ka daant 
toda jaegaga? qasam us zaat ki jisne 
aapko haq lekar bheja hai, iska daant nahi 
tootega. 

Nabie Karim ne farmáya: Ae Anas! 
Quraan shareef mein hukam aaya hai: 
daant ke badle mein“daant toda jae, 
Hazrat Anas (RD) ko.Allah Taala ki zaat 
par atemad tha, nakewo Nabie Karim ki 
baat ko rad' karna chahte the, chunanche 
aisa hi huva, jab dobara unko samjaya 
gaya, to unhone maaf kar diya us waqt 
Nabie Karim ne farmaya bahut se bikhre 
huve baal wale, gubaar aalud (dusty) 
kapde wale aise hote hai jab wo kissi ke 
darwaze par aaye, to log dhakka maar kar 
nikal de, agar wo Allah Taala ke atemad 
par qasam khale, to Allah Taala unki 
qasam ko pura karde (al mojamul 
kabeer/768) dekho! Hazrat Anas (RD) ne 
qasam khakar kaha tha aur natija yahi 
huva, jiska daant toda gaya tha, uske ghar 
wale raazi hogae aur unki behen ko maaf 
kar diya aur daant tutneki nobat nahi aai. 

MEIN BATLAU KE JAHANNAMI LOG KAUN 
HAIN?: Nabie Karim£ ne farmaya: mein 
tumko batlau? ki jahannami kaun hai? 
“akkad” (guroor) qisam ka shakhs yani 
baat kare to koi aisa maloom ho ke “lath” 
(bat) maar kar baat kar raha ho, aur har ek 
ko haqir samjta hai, naak chada huva 
(highbrow) yani jo kisi ke saath achha 
suluk nahi karta ho, har ek ko baqir samjta 
ho Allama Nawavi (RH) ne iske ye maana 
bayan kiye hai wo aadmi jo Kasrat se maal 
jama kare, lekin Allah Taata ke raste mein 
kharch na kata ho, yani maal hone saath 
hi bakhil ho, aur baazo?ne kaha ke, wo 
mota aadmi jiski chaal mein guroor ho. 
Nabie Karim ne farmaya jo log is qism 
ke hai ke jo dunya mein doosro ko haqir 
samajte hai lekin apni buraio ki waja se 
aur apni bad-khulqi ke natije mein 
jahannam ke haqdar honge. 

Hazrat Sahal Bin Saad Saa-idi (RD) 
farmate hai; Nabie Karim ke paas se ek 
aadmi ka guzar huva to aap ke paas jo log 
bethe huve the unme se ek aadmi se 
Nabie Karim£ ne pucha? ke ye aadmi jo 
jaraha hai iske bare mein tumhara jya 
khayal hai? jis se pucha gaya tha usne 
jawab diya ke Ae Allah ke Rasool! bade 
logo mein se aur sharifo mein se hai, maa- 
share mein jinka uncha maqam samja jata 
hai, Allah ki qasam agar ye aadmi kahi 
nikah ka pegham bheje to zaroor iska 

nikah waha kardiya jae, aur agar ma. ki 
sifarish kare to zaroor iski sifarish gabul ki 
jae, matlab ye ki iski koi baat ‘rad’ na kijae, 
unka jawab sunkar Nabie Karim= 
khamosh hogae. 

Uske baad ek aur aadmi waha se guzra 
Nabie Karim ne usi admi se pucha inke 
mutalliq tumhari kya raay hai? to unhone 
kaha Ya Rasoolullah! ye to garib aadmi 
hai aur mamuli darje ka aadmi hai, ye aisa 
admi hai, ki kahi nikah ka pegam bheje to 
iska nikah na kiya jae, aùr agar kisi ki 
sifarish kare to uski sifarish qabul na ki jae. 
Ab Nabie Karim£ ne irshad farmaya wo jo 
pehle gaya tha aur tumne kaha tha wo 
sharifo mein se hai auf uski baat kahi ‘rad’ 
nahi ki jati hai, aise aadmi zamin bhar-kar 
ho tab bhi unsab ke muqable mein ye 
aadmi sab se baarkar hai, is se gumnaam 
logo ki fazilat maloom hoti hai. 


KISI KI ZAHIRI HALAT DEKHKAR KOI 
FESLA NAHI KARNA CHAHIYE: Nabie 
Karim ye talim bhi de rahe hai ke kisi ki 
zahiri halat dekhkar uske mutalliq koi 
fesla nahi karna chahiye ke iska kya 
maqam o martaba hai, Nabie Karim ne 
apne is pak irshad ke zarie hame ye talim 
di ke kisi ki zahiri kamzori dekhkar aap koi 
fesla nahi kar sakte, dilo ke bhed ka janne 
wala to Allah Taala hai wo janta hai kis ke 
dil mein kya daulat rakhi huvi hai, quraan 
shareef mein surae zukhruf mein Allah 

Taala ne irshad farmaya hai : agar ye 
khatra aur andesh na hota ke kamzor 
imaan wale momeen dagmaga jaaenge 
to Allah Taala in kafiro ke makan ki chate 
unke chadhne ke zine aur sidiya aur 
masehriya sone aur chandi ki bana dete, 
lekin chunke dunya mein aise log bhi hai 
jo in zahiri chizo ko dekhkar kisi ka darja 
te (nakki) karlete hai, Allah Taala ne aise 
kamzor imaan walo ka khayal karte huve 
unke imaan ki hifazat ke? peshe-nazar 
kafiro ko itni daulat nahi di; maloom huva 
ki kisi ki zahiri halat ke mutabiq koi fesla 
nahi kiya jasakta. 


ALLAH KI QASAM ALLAH TAALA KE YAHA 
TUM BE-QIMAT NAHIHO: Zahir mein agar 
koi bad-surat ho tô log is se dil mein 
nafrat karte hai iska maqam Allah Taala 
ke yaha kya hai ye kisi ko nahi maloom, 
“zaahir” naami ek sahabi the, gav (village) 
ke rehne wale the, madina aaya karte the, 
Nabie Karim inse badi muhabbat 
farmate the, jab gav se aate to waha ki 
kuch chize ghee, sabziya, wagera Nabie 
Karim® ki khidmat mein pesh karne 
keliye laate the, aur jab wapas jaate the, 
to Nabie Karim shaher ki kuch chize 
unke saath kar diya karte the, aur Nabie 
Karim farmya karte the: “zaahir” hamara 
gav hai aur hum unka shaher (city) hai 
(musnade ahmed/ 12648) ek martaba wo 
gav ki kuch cheze laae the, aur madina ke 

bazaar mein beth-kar bech rahe te 
Nabie Karim waha se guzar rahe the, to 
pichhhe se jaakar Nabie Karim£ ne unki 
aankhe band kardi wo choodane ki 
koshish karte rahe, jab unko andaza huva 
ke Nabie Karim hai to choodane ki 
koshish chhod di, aur apne aap ko Nabie 
Karim ke seene mubarak se chimtaane 
lage, taake barkat hasil hojae; phir Nabie 
Karim ne mizaah (Mazaqì ke taur par 
awaz lagai kaun is gulam ko mujse 
kharidega? ispar wo kehne lage agar aap 
muje gulam banakar farokht karenge to 
bari kam qimat paaenge yani meri 
qeemat kaun ada karega? isliye ke wo 
bad-surat the. ispar Nabie Karim nejo 
jawab diya wo sunanana maqsood hai, 
Allah ki qasam Allah Taala ke yaha tum 
beqimat nahi ho. 


ROOH NIKALTE HI UNKE CHEHRE PAR 
MUSKURAHAT AAGAI: Ek buzurg the puri 
zindagi kabhi nahi muskurae, kabhi kisi ne 
inko hanste nahi dekha, logo ne pucha 
hazrat! aap ko kisi ne muskurate huve 
nahi dekha? unhone javab diya: mein ne 
ye padh rakha hai, qiyamat ke roz ek 
jamaat wo hogi, jisko jannat mein bheja 
jaega, aur ek jamaat wo hogi jisko jaham 
mein bheja jaega, aur muje nahi maloom 
ki mera shumar kis jamat ke andar ho, 
agar ye maloom ho jae, ki mein jannat 
walo mein se hu to muje hansne ka haq 

hai, jab unka intigal huva to rooh mikalte hii 
unke chehre par muskurahat aagai. 


JAHANNAM KA COLLECTION: Jahannam 
aur jannat mein guftagu huvi agar 
waqiatan dono ko Allah Taala ne bolne ki 
taqat ata ki, aur wo bole to isme koi tajjub 
ki baat nahi hai, jahannam kehne lagi ke 
mere andar to bade sar-phire takabbur 
karne wale log he, firaun, Haman, abu 
jahal, wagera yani dunya ke bade naam- 
war log, lekin Allah Taala ke yaha inka kya 
maqam hai, khaaskar agar wo kafir hai to 
zahir hai. 


JANNAT KE HISSE MEIN KAUN?: Phir 
jannat ne kaha mere andar to kamzor 
qism ke log hai, jismani etebar se, maali 
etebar se, zahiri chizo ke etebar se, jinko 
maa-share mein koi qabile tavajjuh nahi 
samajta hai, lekin ahle imaan aur ahle dil 
hai wo sab mere andar hai yah allama 
nawavi r.a is rivayat ko isliye lae le dekho! 
Aadmi agar kamzor hai, isme maskanat 
hai to wo jannat me jaega. 


MASKANAT ALAG CHIZ HAI AUR 
MISKINIYAT ALAG CHIZ HAI: Maskanat 
tabiyat ke 'ijz' ko kehte hai, baaz martaba 
ek aadmi daulat-mand hota hai, lekin iski 
tabiyat me maskanat hoti hai Nabie 
Karim ne dua farmai hai: Ae Allah! muje 
miskin wali zindagi ata kar, aur miskin wali 
maut ata kar, aur muje miskino ki jamaat 

mein utha, aur ye bhi dua farmai: Ae aja 
muje kufr aur 'fagr' (gribi) se panaah ata 
farma, maloom huva 'fagr' aur maskanat 
ye dono alag chize hai, maskanat maal ke 
saath bhi jama hosakti hai, yani tabiyat 
mein sadgi ho, koi badaai naho, to 
maskanat wali fazilat wo aadmi bhi hasil 
kar sakta hai, jisko Allah Taala ne maal o 
daulat se nawaza ho, maal-daar aadmi 
bhi masakeen me se ho sakta hai. 


TAKBBUR BADI KHATARNAK BIMARI HAI: 
Takbbur ko Allah Taala vaise bhi pasand 
nahi karte, hadees meinata hai ke jis dil 
mein zarrah barabar bhi takbbur ho wo 
jannat mein nahi jaega, ab hum mein se 
bahut se log aise hote hai, ke rooh ki 
muhlik bimariyo mein mubtala hote hain, 
usi mein se takbbur bhi hai, ulama ne isko 
“"ummul-amraz” kaha hai, yani tamam 
bimariyo ki jad’ likha hai, tamam roohani 
bimariyo maa takbbur hai, ye sab roohani 
bimariya hai, to inke parakhne wale 
roohani tabib hain, aur iska ilaaj bhi wahi 
batlaenge. 


AAJ KA HAMARA EK AHAM ALMIYA: Aaj 
kal ek musibat ye bhi hai roohani ilaaj 
bolte hai to logo ka dhyan taweez gando 
ki taraf jata hai, roohani ilaaj ka matlab ye 
hai ki “ahlullah” yani allah wale, jinhone 
apne aapko paak-o-saaf banaya, unke dil 
paak hain, aur jo kisi shaikh ki suhbat mein 
rahe, aur ek zamane ke baad in buzurgo 

ne uspar atemad ka izhar kiya, ke ye T Is 
qabil hai ke logo ki roohani bimariyo ka 
masalan takbbur guroor wagera ka ilaaj 
kar sakte hai. 


BAAD-AMALIYO KE MUQABLE MEIN 
BAAD-AKHLAGIYA ZYADA MUHLIK HAI: 
Dekho! chori karna, sharab pina, ye sab 
bad-amaliya hai, aur inpar gnah bhi hoga, 
lekin chori ki aur amal khatam hogaya, 
iske namae amal mein wo gunah likha 
gaya, lekin ab agar wo masjid mein aakar 
bethta hai aur nek amaẸkarta hai to is 
wqat isko sawab mil raha hai chori wala 
gunah is waqt nahi chat raha hai, lekin jo 
bad-akhlaqiya hain inhi mein se takabbur 
bhi hai, to jo mutakabbir hai wo masjid 
mein hai tab bhi, għar mein hai tab bhi, 
namaz padh raha hai tab bhi, jaha bhi he, 
har hal mein tabbbur to saath mein hi laga 
huva hai, isliye andar ki bimariya jo wo 
bahut khatarnak hain. 


AKHLAQ KA MAFHUM: Hamare yaha to 
bad-akhlaqi ka mafhum bhi mahdud 
hokar rehgaya hai koi kisi se muskura kar 
baatkare to kehte hai ke bade ache 
akhlaq wala hai, aur agar koi usul ke 
mutabiq zara daant kar baat kare to kehte 
hai ke bada bad-khulq hai, asal akhlaq ka 
matlab to ye hai ke in tamam gandagiyo 
aur buraio se apne aap ko paak kare. 

SHIRK KE BAAD ROOHANI BIMARIYO SE 
BACHNE KI WASIYAT: Qazi sanullah 
panipati (RH) unki ek kitab hai mala budda 
minhu, uske akheer mein jaha unhone 
nasihate ki hain, usme shirk ke baad jin 
chizo se sab zyadah bachne ka ahtemam 
karne ki wasiyat ki hai, wo inhi roohani 
bimariyo se bachne ki wasiyat hai, amal 
ka darja uske baad ka hai. 


HUM APNA ILAAJ KARNE KE KHUD 
MAJAZ NAHI HAI: Jismani bimariyo ka 
hamara haal ye hai ke bahut se log kisi 
bimari mein mubtala ħote hai, lekin 
maloom nahi hota baad mein jab doctor 
batlate hai ke fala bimari hai, tab pata 
chalta hai ye bimar ħai, isi tarah roohani 
bimariya bhi hai bahut si martaba aadmi 
samjta hai ke mujme gurur nahi hai, lekin 
wo to aap apne mutalliq fesla kar rahe 
hai, sahih fesla us waqt hoga, jab is line ka 
koi maahir report de, ke fala bimari hai, 
hum khud apne mutalliq fesla karne ke 
majaz nahi hai, Hazrat Thanvi (RH) ke yaha 
murido ke halaat pesh kiye jate the, ek 
sahib mein “kibr” tha Hazrat ne ilaaj 
tajweez kiya, ke khanqah ke darwaze par 
betho, aur logo ke jute sidhe karo. 


YE SAB FAKHR-O-TAKABBUR KI CHIZE 
NAHI HAI: Hazrat Abu Hurairah (RD) 
farmate hai: Nabie Karim ne irshad 
farmaya: qiyamat ke roz Allah Taala ke 
yaha lamba taranka mota taza qadawar 

aadmi aaega, lekin Allah Taala ke YA 
machhar ke par ke barabar bhi uska 
vazan nahi hoga. dunya mein bahut se log 
aise hai jo apni sehat tandurusti aur apni 
body par naaz karte hai, lekin hadees 
mein bataya gaya hai ke ye koi fakh'r ki 
chiz nahi hai, ye sab Allah Taala ki nemate 
hai, aur shuk'r karne ki chize hai, koi aadmi 
chote “qad” ka hai aur kamzořhai, is waja 
se isko haqir samajna galat hai, Allah 
Taala ke yaha iska kya magam hai, ye 
hum nahi jante, waha body’naap-kar fesla 
hone wala nahi hai, isliye zahiri husn-o- 
jamaal par fakh'r karna?momin ki shaan 
nahi hai, balke apne andaroon ko durust 
karne ka ahtemam karna chahiye, ye to 
qudrat ki 'ataa' hai, kisi ko mili, kisi ko nahi 
mili, agar aap ko mili hai, to Allah Taala ka 
shuk'r ada kijye, lekin iska ye matlab nahi 
ki aap doosro ko haqir samje, aisi chiz par 
kya haqir samajna? jo hamare ikhtiyar 
mein nahi hai, Allah Taala ki den hai, zara 
si der mein lene par bhi qadir hai, achanak 
koi bimaari aagai 'dast' lag-gae, to chehre 
par jhurriya aajaegi jo chehra chamkta tha 
wo kala nazar aane lagega, isliye haqiqat 
yehi hai ke aadmi ko darte rehna chahiye, 
Allah Taala ki nemato ka shuk'r ada kare, 
iski waja se kisi ko haqir na samje, shariat 
iski ijazat nahi deti. 

MILNE JULNE WALO KE HALAAT KI 
KHABAR RAKHNI CHAHIYE: Hazrat Abu 


Publisher: Maktaba Ashraf, Surat. Composing: Salim Ismail Rawat 


Gareeb Musalmano Ki Fazilat 

Hurairah (RD) farmate hai; ek kaali T 
masjid e nabawi mein jhadu lagaya karti 
thi, Nabie Karim dekhte the, ki wo 
masjid ki safai ka khyal rakhti hai, phir 
chand dino tak wo nazar nahi aai to Nabie 
Karim ne uske mutalliq pucha, isse 
maloom huva kejo aadmi hamare halqae 
ahbab mein se ho, to iske ek do din nazar 
na aane par aadmi ko tahgig karni 
chahiye, aaj kal to aise mizaaj bante 
jarahe hai, ki liya diya phir khatam, Nabie 
Karim ne pucha: ke fála nazar nahi 
aaraha hai? logo ne batlaya ke uskato 
intiqal ho gaya, to Nabie Karim ne 
farmaya ke muje ittilaďdi hoti aur batlya 
hota, Q nahi batlaya?sbaaz rivayato mein 
hai jawab diya gaya ke Ae Allah ke 
Rasool! humne aapko zahmat dena 
gawara nahi samja, baaz rivayato mein 
hai ki raat ke waqt intiqal huva tha, humne 
munasib nahi samja, ke aap ke aaram 
mein khalal dale, bazahir aisa maloom 
hota hai ki logo ne is qabil nahi samja ke 
iski maut ki ittila Nabie Karim ko di jae, 
ispar Nabie Karim ne farmaya; muje uski 
qabr dikhlao? aap uski qabr par tashrif 
legae, aur namaze janaza padhi, ye Nabie 
Karim ki khususiyat hai, chunanche 
Aap£ ne irshad farmaya: ye qabre qabr 
walo par andheriyo se bhari huvi hoti hain, 
Allah Taala ne meri namaz ke zarie se 
inpar noor bhejta hai isliye Aap£ ne 

namaz padhi. 


NASEEB-DAAR ROKE GAE THE: Jab Aap# 
meraaj par tashrif legae the, to Aap ko 
jannat aur jahannam ki “ser” karai gai thi, 
Hazrat Usama (RD) kehte hai; Nabie 
Karim ne irshad farmaya mein jannat ke 
darwaze par khada tha to kya dekhta hu, 
ke usme jaane wale aksar log masakin 
aur kamzor log hai, aur Allah Faala ki taraf 
se Ambiya (AS) ko jab bhi-bheja jata to 
aam taur par unki dawat qabul karne 
wale zyadah-tar aise hi og huva karte 
the, aur khus bakht (achhe naseeb wale) 
log roke gae the, yanizinko jannat mein 
jane ki ijazat nahi mili thi, un keliye jannat 
ka fesla to ho chuka tha, lekin is waqt fori 
taur par andar janeski ijazat nahi mili thi 
isliye ki inko Allah Taala ki taraf se jo 
maal-o-daulat ataa ki gai, uska jab tak 
hisab kitab na hojae, waha tak kese jaae, 
doosri rivayato mein aaya hai wo log 
“fugara” se panch so 500 saal baad jannat 
mein dakhil honge. 


JAHANNAM MEIN AKSARIYAT AURTO KI 
HOGI: Nabie Karim farmate hai: ke mein 
jahannam ke darwaze par khada tha, to 
dekhta hu jahannam mein jane walo ki 
aksariyat aurto ki hai, yani jahannam mein 
jane walo mein aurto ki tadad mardo ke 
muqable mein zyadah hai, iski waja bhi 
rivayato mein aati hai Nabie Karim ne ek 
martaba aurto ko khitab karke farmaya 

muje dikhaya gaya, ki tum (aurte) 
jahannm mein zyadah ho to aurto ne 
sawal kiya ya ye kis waja se? ispar Nabie 
Karim ne jawab mein irshad farmaya 
tum lan tan zyadah karti ho aur shauhar ki 
nashukri zyadah kiya karti ho, Allah Taala 
ki rahmat se door karne ko lanat kehte 
hai, aur lanat ke silsile mein ek baat 
hadees se maloom hoti hai, wo ye ki jo 
aadmi kasrat se lanat karta hai wo 
hamesha pareshan-haal rehta hai. 


LANAT WAPAS AAKAR KEHNE WALE HI 
KO LAGTI HAI: Baaz logsoski aadat hoti hai 
ke baat baat par bad-dua dete hain, 
saamne wala bad-duaka mustahiq ho, ya 
naho halanke hadees mein lanat ke 
mutalliq aaya hai jabkoi kisi ke uper lanat 
karta hai, to koi uske bol aasman par jate 
hai aur apne liye jaga taalash karte hai, 
lekin jab wo nahi milti to wo bol zamin ki 
taraf apna rukh karte hain, aur yaha jaga 
taalash karte hain jab koi jaga nahi milti to 
jiske mutalliq kahe gae hai uska rukh 
karte hai, agar wo iska “ahal” hai yani uske 
halaat aise hai ke lanat ka haqdar hai tab 
to wo bol isko pohoch jate hai aur agar wo 
iska “ahal” nahi hai to jisne kahe hai usi ki 
taraf lot-te hai, goya wo lanat wapas 
aakar us kehne wale hi ko lagti hai (Abu 
Dawood/4905) Allama Anwar Shah 
Kashmiri (RH) isko ek missal se samjate 
hai, jese ek gend (ball) huva karti hai isko 

aap saamne maare, to jis jaga mara gaya 
hai agar wo chiz nar'm hai, yani wo is qabil 
hai ki is gend ko apne andar lele, to wo 
waha reh jaegi, aur agar wo jaga sakht hai 
to jisne wo gend phenki usi ki taraf puri 
quwat ke saath lot-ti hai, isliye lanat karne 
mein badi ahtiyat ki zaroorat hai, jo log 
kasrat se lanat-o-malamat karte hai, wo 
log aam taur par pareshani mêin mubtala 
rehte hai, aur iski waja unki@pni lanat-o- 
malamat hoti hai. 


KABHI KOI BHALAI DEKHEHI NAHI 

Nabie Karim ne doosri hiz irshad farmai 
shauhar ki nashukri karti phirti hai, ek aur 
rivayat mein aaya haizki, in aurto ka haal 
ye hai agar tum zindagi-bhar ahsan karte 
raho aur phir koi baat khilafe tabiayt naa- 
gawari ki pesh aae, to wo yu kahegi, 
hadees ke alfaz hain, Nabie Karim ne 
farmaya wo shauhar se yu kahegi tum se 
mene koi bhalai dekhi hi nahi hai Hazrat 
Aqdas Gangohi (RH) farmate hai is ghar 
mein aakar mene kya dekha? ek chithda, 
aur ek thikra, kapde ko chithde se tabir 
karegi, aur bartan ko thikre se tabir karegi, 
to naa-shukri ka bhi inka ek mizaaj hota 
hai, isliye Nabie Karim farmate hai ye do 
bate aisi hai jinki waja se wo kasrat se 
jahannam mein jaaegi, lihaza inse bhi 
bachne ka ahtemam hona chahiye. 


MAA KI GOD MEIN BOLNE WALE TEEN 
BACHHE: Hazrat Abu Hurairah (RD) se 

rivayat hai Nabie Karims ne irshad 
farmaya, ki maa ki god mein teen bachho 
ne baat ki hai. 

Ek to Eesa Ibne Maryam (AS) jab unki 
walida Hazrat Maryam inko lekar qaum 
ke paas aai, to logo ne pucha aap ki shadi 
nahi huvi? phir ye bachha kesa? to wo 
khamosh rahi, aur bachhe ki taraf ishara 
kiya, ispar wo bachha Hazrat Eesa (AS) ne 
jawab diya. 

Doosra bachha, jis ne maa ki god mein 
dudh pine ke zamane baatki wo Jurej 
wala hai yani wo bachha, jis ne Jurej ki 
waja se baat ki, isliye isko sahibe Jurej bhi 
kaha jata hai, Jurej ĐÞanu-israil ka ek 
ibaadat-guzar shakhs‘tha, usne ek kanisa 
(church) bana rakha tha, jisme wo ibaadat 
mein mashgul rehtā tha, ek din aisa huva 
ke uski maa aai, to namaz mein mashgul 
the, isliye jawab nahi de sake, maa awaz 
deti rahi aur thodi der ke baad wapas 
chali gai doosre din bhi aisa hi huva, 
teesre din bhi aisa hi huva, jab teen din 
musalsal aisa hi huva, to unki maa ne 
bad-dua de di Ae Allah! isko us waqt tak 
maut na dijyo, jab tak wo zina-kaar aurto 
ka chehra na dekh le, unki maa ne ye kaha 
aur chali gai, phir ek martaba aisa huva 
wo jaha rehte the waha ke log unka aur 
unki ibaadat ka tazkira karne lage, ke ye 
Allah ke makhsus bande hai, vaha ek 
bad-kaar aurat bhi thi jo aisi haseen-o- 

jameel thi, ki isko missal ke taur par pesh 
kiya jata tha, jab log Jurej ki khubiya 
bayan kar rahe the to usne yu kaha, agar 
tum chaho to mein usko aazmaish mein 
dalu? logo ne kaha thik hai, lihaza wo inko 
aazmane keliye unki ibaadat-gaah par 
pohoch gai, aur inko apni taraf mutvajjeh 
karne ki koshish karne lagi, lekin wo 
mutavajjeh na huve, jab usne:dekha ki ye 
mutawajjeh nahi ho rahe haito isne unko 
bad-naam karne ka irada karliya, waha ek 
charvaha tha jiski ye aadat thi ki rozana 
apni bakriya chara-kar farig hone ke baad 
wo Jurej ki ibaadat-gaah ke paas aakar 
raat guzarta, chunanche us aurat ne 
charvahe ke saath mooh kaala kiya, aur 
use hamal (pregnant) bhi ther gaya, jab 
bachha peda huva to usse logo ne kaha 
ke ye bachha kaha se aya? teri to shaadi 
bhi nahi huvi? to usne keh diya, ke ye 
Jurej ka hai, chunanche log iski ibaadat- 
gaah par aae, aur uska gherao kiya, doosri 
rivayato mein hai ke logo ne awaze di, 
lekin wo to ibaadat mein mashgul the, 
isliye dhyan nahi diya, jab logo ne dekha 
ke dhyan nahi derahe hai, to unhone 
ibaadat-gaah ko todna shuru kiya, 
chunanche wo niche aae, aur unhone 
kaha kya baat he? logo ne kaha janta hai, 
phir anjan banta hai, tune iske saath zina 
kiya hai, aur us-se ye bachha hai, unhone 
kaha achha, wo bachha kaha hai, 

chunanche us bachhe ko laya gaya, jurej 
ne kaha muje mauqa do, yaha tak ke me 
kuch rakat namaz padh lu, chunanche 
unhone namaz padhi jab farig huve, to is 
bachhe ke paas aakar uske pet par ungli 
rakhi, aur pucha tera baap kaun hai? tuhi 
batla? bachhe ne kaha, fala charvaha hai, 
jab logo ne dekha ke ye karamat zahir 
huvi, to unse maafi mangi, aùr ibaadat- 
gaah ko sone ka banane ka kaha, unhone 
kaha sone ka banana ki zaroorat nahi, jesi 
thi vesi hi banado, chunanche jesa tha 
vesa hi bana diya gaya. 

Nabie Karim ne teesre bachhe ka 
tazkira kiya, ek martaba ek bachha apni 
maa ka dudh piraha tha, achanak dekha 
ek navjawan waha sè guzra, jo ek umda 
aur qimti ghode par sawar tha, aur usne 
bahut umda nafees libas pehen rakha 
tha, to uski maa ne dua ki Ae Allah! mere 
bete ko is navjawan jesa banaiyo, bachha 
uski god mein dudh pi raha tha, usne 
dudh pina chhod diya, aur kehne laga Ae 
Allah muje is jesa na banaiyo aur phir 
dobara apni maa ka pistaan mooh mein 
lekar dudh pina shuru kardiya, abhi wo 
bachha dudh pi raha tha, is darmiyan 
mein dekha ke chand log ek ladki ki pitai 
kar rahe the, waha se guzar rahe the usko 
maarte jate aur keh rahe the, tune zina 
karaya aur chori ki, lekin wo ladki keh rahi 
thi Allah Taala mere liye kafi hai, aur wo 


Publisher: Maktaba Ashraf, Surat. Composing: Salim Ismail Rawat 


Gareeb Musalmano Ki Fazilat 22 
behtareen kaarsaz hai, wo jawab mein sirf 
itna hi jumla bolti thi, is ladki ki ye halat 
dekh-kar uski maa ne ye dua ki Ae Allah! 
mere bachhe ko aisa na banaiyo, phir 
bachhe ne dudh pina chhod diya, aur 
kehne laga Ae Allah! myje aisa hi banaiyo, 
aisa hi baniyo ka matlab ye nahi ki wo 
apne liye bad-dua maang raha? ki meri 
bhi isi tarah pitai ho, balke i bachhe ki 
dua ka matlab to itna hi tha ki jis tarah wo 
log is ladki par zina aur chori ki tohmat 
laga rahe the, aur wo haqiqat mein aisi 
nahi hai, balke paak-daaman hai, to isi 
tarah muje bhi paak-daaman bana. 

Jab bachhe ne ye dua:ki to maa ne usse 
kaha, tu bhi ajib hai, ék umda libas mein 
ghode par ek aadmi jaraha tha, aur tere 
liye mene dua ki thi, Ae Allah! mere bete 
ko aisa banaiyo to tune kaha, muje aisa na 
banaiyo, aur is ladki ki pitai karte huve log 
guzar rahe the aur keh rahe the, aur mene 
tere liye dua ki thi, mere bete ko aisa na 
banaiyo, ye kya baat hai? to is bachhe ne 
yu kaha, wo aadmi bada mutakabbir tha, 
“kibr-o-gurur” mein mubtala tha, isliye 
mene dua ki thi, Ae Allah! muje aisa 
mutakabbir na banaiyo, aur us ladki ne 
chori aur zina nahi karaya tha, halanke wo 
kamzor aur miskina ladki hai, aur uski 
mamooli halat ki waja se ye mamla kiya 
jaraha tha, isliye mene dua kit hi Ae Allah! 
muje paak-daaman aur aajizi aur inkisari 

wala banaiyo. Dekho! iski maa ne iski 
zahiri aur achhi halat dekh kar dua kar 
dali, ki mere bete ko aisa baniyo, aur is 
ladki ki zahiri mamooli halat thi, isliye maa 
ne dua kar dali, mere bete ko aisa na 
banaiyo, halanke kisi ki zahiri achhi halat 
dekh- kar dua kar ne ki zaroorat nahi aur 
kisi ki zahiri mamooli halat dekh-kar ye 
fesla karna ke ye mamooli hai, ye bhi 
durust nahi waqiatan andarhaal kya hai 
ye Allah Taala hi behtar jante hain. Allah 
Taala hume kisi ki tahqir se mahfuz 
farmae aur deen ki sah faham naseeb 
farmae Aameen. 

